CELEX: 32019R0291
Language: bg
Date: 2019-02-19 00:00:00
Title: Регламент за изпълнение (ЕС) 2019/291 на Комисията от 19 февруари 2019 година за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 1-нафтилацетамид, 1-нафтилоцетна киселина, акринатрин, азоксистробин, флуазифоп-П, флуроксипир, имазалил, крезоксим-метил, оксифлуорфен, прохлораз, прохексадион, спироксамин, тефлутрин и тербутилазин (Текст от значение за ЕИП.)

20.2.2019   
               
               
                  BG
               
               
                  Официален вестник на Европейския съюз
               
               
                  L 48/17
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/291 НА КОМИСИЯТА
         от 19 февруари 2019 година
         за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 1-нафтилацетамид, 1-нафтилоцетна киселина, акринатрин, азоксистробин, флуазифоп-П, флуроксипир, имазалил, крезоксим-метил, оксифлуорфен, прохлораз, прохексадион, спироксамин, тефлутрин и тербутилазин
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част Б от приложението към Регламент за изпълнение (ЕС) № 540/2011 на Комисията (2) са посочени активните вещества, одобрени съгласно Регламент (ЕО) № 1107/2009.
                  
               
                     (2)
                  
                  
                     Срокът на одобренията на веществата 1-нафтилацетамид, 1-нафтилоцетна киселина, акринатрин, азоксистробин, флуазифоп-П, флуроксипир, имазалил, крезоксим-метил, оксифлуорфен, прохлораз, прохексадион, спироксамин, тефлутрин и тербутилазин ще изтече на 31 декември 2021 г.
                  
               
                     (3)
                  
                  
                     Заявленията за подновяване на одобрението на активните вещества, включени в настоящия регламент, бяха подадени в съответствие с Регламент за изпълнение (ЕС) № 844/2012 на Комисията (3). Възможно е обаче срокът на одобренията на посочените вещества да изтече поради причини, които са извън контрола на заявителя, преди да е взето решение относно подновяването на одобрението им. Поради това е необходимо срокът на одобренията на веществата да бъде удължен в съответствие с член 17 от Регламент (ЕО) № 1107/2009.
                  
               
                     (4)
                  
                  
                     Предвид времето и ресурсите, необходими, за да бъдат завършени оценките на заявленията за подновяване на одобренията на голям брой активни вещества, чиито одобрения изтичат в периода 2019—2021 г., с Решение за изпълнение C(2016) 6104 на Комисията (4) бе установена работна програма, с която се обединяват сходни активни вещества и се определят приоритети въз основата на опасения за здравето на човека и на животните или за околната среда съгласно предвиденото в член 18 от Регламент (ЕО) № 1107/2009.
                  
               
                     (5)
                  
                  
                     В съответствие с Решение за изпълнение C(2016) 6104 следва да се даде приоритет на предполагаемите вещества с нисък риск. Одобрението на въпросните вещества следва да бъде удължено с възможно най-кратък срок. Предвид разпределението на отговорностите и работата между държавите членки, които действат като докладчици и съдокладчици, както и наличните ресурси, необходими за оценката и вземането на решение, този срок следва да бъде една година за активното вещество прохексадион.
                  
               
                     (6)
                  
                  
                     За активни вещества, които не са включени в приоритетните категории в Решение за изпълнение C(2016) 6104, срокът на одобрението следва да бъде удължен с две или три години, като се има предвид сегашният срок на изтичане, обстоятелството, че в съответствие с член 6, параграф 3 от Регламент за изпълнение (ЕС) № 844/2012 допълнителното досие за дадено активно вещество се подава не по-късно от 30 месеца преди изтичането на срока на одобрението, като се отчита необходимостта да се гарантира балансирано разпределение на отговорностите и работата между държавите членки, които действат като докладчици и съдокладчици, както и наличните ресурси, необходими за оценката и за вземането на решение. Поради това е целесъобразно срокът на одобренията за активните вещества 1-нафтилацетамид, 1-нафтилоцетна киселина, акринатрин, флуазифоп-П, прохлораз и спироксамин да се удължи с две години, а срокът на одобренията на активните вещества азоксистробин, флуроксипир, имазалил, крезоксим-метил, оксифлуорфен, тефлутрин и тербутилазин да се удължи с три години.
                  
               
                     (7)
                  
                  
                     За целите на член 17, първа алинея от Регламент (ЕО) № 1107/2009 в случаите, в които най-късно 30 месеца преди датата на изтичане на срока, определен в приложението към настоящия регламент, не е подадено допълнително досие в съответствие с Регламент за изпълнение (ЕС) № 844/2012, Комисията посочва като дата на изтичане на срока датата, определена преди влизането в сила на настоящия регламент, или най-ранната възможна дата след това.
                  
               
                     (8)
                  
                  
                     За целите на член 17, първа алинея от Регламент (ЕО) № 1107/2009, в случаите, в които Комисията приема регламент, с който не се подновява одобрението на активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с който не се подновява одобрението на активното вещество. В случаите, в които Комисията приема регламент, с който се подновява одобрението на активно вещество, посочено в приложението към настоящия регламент, Комисията се стреми да определи, по целесъобразност според обстоятелствата, най-ранната възможна дата на прилагане.
                  
               
                     (9)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 19 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
         
            (4)  Решение за изпълнение на Комисията от 28 септември 2016 г. за изготвяне на работна програма за оценка на заявленията за подновяване на одобренията на активни вещества, чийто срок на валидност изтича през 2019 г., 2020 г. и 2021 г., в съответствие с Регламент (ЕО) № 1107/2009 на Европейския парламент и на Съвета (ОВ C 357, 29.9.2016 г., стр. 9).
      
      
         
            ПРИЛОЖЕНИЕ
            Част Б от приложението към Регламент за изпълнение (ЕС) № 540/2011 се изменя, както следва:
            
                        1)
                     
                     
                        в шестата колона — „Изтичане срока на одобрението“, на ред 4 — „Азоксистробин“, датата се заменя с „31 декември 2024 г.“;
                     
                  
                        2)
                     
                     
                        в шестата колона — „Изтичане срока на одобрението“, на ред 5 — „Имазалил“, датата се заменя с „31 декември 2024 г.“;
                     
                  
                        3)
                     
                     
                        в шестата колона — „Изтичане срока на одобрението“, на ред 6 — „Прохексадион“, датата се заменя с „31 декември 2022 г.“;
                     
                  
                        4)
                     
                     
                        в шестата колона — „Изтичане срока на одобрението“, на ред 7 — „Спироксамин“, датата се заменя с „31 декември 2023 г.“;
                     
                  
                        5)
                     
                     
                        в шестата колона — „Изтичане срока на одобрението“, на ред 8 — „Крезоксим-метил“ датата се заменя с „31 декември 2024 г.“;
                     
                  
                        6)
                     
                     
                        в шестата колона — „Изтичане срока на одобрението“, на ред 9 — „Флуроксипир“, датата се заменя с „31 декември 2024 г.“;
                     
                  
                        7)
                     
                     
                        в шестата колона — „Изтичане срока на одобрението“, на ред 10 — „Тефлутрин“, датата се заменя с „31 декември 2024 г.“;
                     
                  
                        8)
                     
                     
                        в шестата колона — „Изтичане срока на одобрението“, на ред 11 — „Оксифлуорфен“, датата се заменя с „31 декември 2024 г.“;
                     
                  
                        9)
                     
                     
                        в шестата колона — „Изтичане срока на одобрението“, на ред 12 — „1-нафтилацемид“, датата се заменя с „31 декември 2023 г.“;
                     
                  
                        10)
                     
                     
                        в шестата колона — „Изтичане срока на одобрението“, на ред 13 — „1-нафтилоцетна киселина“, датата се заменя с „31 декември 2023 г.“;
                     
                  
                        11)
                     
                     
                        в шестата колона — „Изтичане срока на одобрението“, на ред 15 — „Флуазифоп-П“, датата се заменя с „31 декември 2023 г.“;
                     
                  
                        12)
                     
                     
                        в шестата колона — „Изтичане срока на одобрението“, на ред 16 — „Тербутилазин“, датата се заменя с „31 декември 2024 г.“;
                     
                  
                        13)
                     
                     
                        в шестата колона — „Изтичане срока на одобрението“, на ред 19 — „Акринатрин“, датата се заменя с „31 декември 2023 г.“;
                     
                  
                        14)
                     
                     
                        в шестата колона — „Изтичане срока на одобрението“, на ред 20 — „Прохлораз“, датата се заменя с „31 декември 2023 г.“